**ОБЩИНСКА ИЗБИРАТЕЛНА КОМИСИЯ ЛЕТНИЦА**

РЕШЕНИЕ  
№ 95-МИ  
Летница, 31.10.2019г.

ОТНОСНО: Приемане на процедура по предаване на сгрешен протокол и предаване на нов протокол приложения № 89-МИ и № 90-МИ от изборните книжа в изборите за общински съветници и кметове, насрочени за 03 ноември 2019г.

На основание чл. 87, ал. 1, т. 1 във връзка с чл. 274 от Изборния кодекс и т. 5 от Решение № 1180-МИ от 03 ноември 2019 г. на Централна избирателна комисия, Общинска избирателна комисия Летница

**Р Е Ш И :**

Общинска избирателна комисия Летница упълномощава Петя Венциславова Петрова и Иван Христов Симеонов, действащи поотделно, да представляват ОИК Летница (в случай на необходимост и направено искане от съответна СИК), при връщане на сгрешен протокол и предаване на нов протокол (Приложения № 89-МИ и № 90-МИ).

Връщане на сгрешен протокол и предаване на нов протокол (Приложения № 89-МИ и № 90-МИ) от упълномощения член на ОИК Летница ще се осъществява в присъствието на всички членове на съответната СИК.

За връщането на сгрешения протокол и предаване на нов протокол представителят на ОИК Летница и членовете на СИК съставят и подписват протокол (Приложение № 88–МИ от изборните книжа). Протокол (Приложение № 88-МИ) следва да бъде подписан от всички членове на съответната СИК (заявила осигуряване на нов протокол Приложения № 89-МИ и/или № 90-МИ) и от упълномощения член на ОИК Летница.

Настоящото решение подлежи на обжалване пред Централната избирателна комисия в срок до три дни от обявяването му.

ПРЕДСЕДАТЕЛ:

/Бисер Цеков/

СЕКРЕТАР:

/Станислава Стайкова-Давидова/